افغان اولسمشر اشرف غني وئيلي دي چې د امريکې او طالبانو نمائندګانو ترمينځه خبرو اترو عمل کښې د افغانستان موجودګي ضروري ده بايد چې مذاکرات دې د افغان اساسي قانون چوکاټ دننه وشي

د سوئټزرلينډ ډيووس ښار کښې نړي وال اقتصادې غونډې ته وينا په وخت افغان اولسمشر وئيلي دي چې د خليل زاد د کوششونومقصدطالبان د افغان دولت سره نيغ په نيغه مذاکراتو لپاره اماده کول دي

هغه په طالبانو غږ کړې چې دوحه کښې روان مذاکراتو کښې چې څه هم فيصله کيږي بايد چې د افغانستان اساسي قانون مطابق دې وي

د اشرف غني وينا ترمخه افغانستان کښې په تيرو څلور کالوکښې پنځه څلويښت زره سيکيورټي اهلکار په حق رسيدلي دي،مونږ له د مستحکم افغانستان ضرورت دے چرته چې افغان اولس بے د څه خطرې ژوندې تيرولې شي

يوې پوښتني په جواب کښې افغان اولسمشر ووئيل چې افغانستان نه بهرملکي پوځيانو واپسې په حقله فيصلې لپاره د افغانانو په مشرۍ کښې خبرې کيدل ډير ضروري دي